CELEX: 52007PC0482
Language: mt
Date: 2007-08-27
Title: Proposta għal deċiżjoni tal-Kunsill dwar il-konklużjoni tal-Protokoll li jemenda l-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka

Avviż Legali Importanti

|

52007PC0482

Proposta għal deċiżjoni tal-Kunsill dwar il-konklużjoni tal-Protokoll li jemenda l-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka  /* KUMM/2007/0482 finali */  

	[pic] | KUMMISSJONI TAL-KOMUNITAJIET EWROPEJ |Brussel 27.8.2007KUMM(2007) 482 finaliProposta għalDEĊIŻJONI TAL-KUNSILLdwar il-konklużjoni tal-Protokoll li jemenda l-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka(preżentata mill-Kummissjoni)MEMORANDUM TA' SPJEGAZZJONIFl-1982, il-Komunità Ewropea u r-Renju tat-Tajlandja ffirmaw ftehim bilaterali dwar il-manjoka li jipprevedi kwota ta' importazzjoni ta' 21 miljun tunnellata biċċiet tal-manjoka tul perjodu ta' erba' snin, b'ċerta flessibilità, ibbażata fuq il-kooperazzjoni amministrattiva, għall-kwantitajiet annwali.L-importazzjonijiet fil-Komunità Ewropea tal-manjoka li ġejja mit-Tajlandja skond il-kwota annwali huma attwalment suġġetti għall-ħruġ ta' ċertifikati għall-esportazzjoni u liċenzji għall-importazzjoni. Ir-reġim ta' l-importazzjoni tal-manjoka permezz ta' ċertifikati għall-esportazzjoni u liċenzji għall-importazzjoni ġie stabbilit mill-Artikolu 5 tal-Ftehim ta' Kooperazzjoni ta' l-1982 konkluż bejn il-Komunità Ewropea u r-Renju tat-Tailandja, li jkopri l-produzzjoni, il-kummerċjalizzazzjoni u l-kummerċ tal-manjoka. Il-Ftehim ta' Kooperazzjoni jiġġedded awtomatikament full erba' snin.Fl-10 ta' April 2006, il-Kummissjoni rċeviet mandat mill-Kunsill biex tiftaħ in-negozjati mar-Renju tat-Tajlandja bil-għan li jiġi emendat il-Ftehim ta' Kooperazzjoni bejn il-Komunità Ewropea u r-Renju tat-Tajlandja. L-għan hu li jiġi emendat l-Artikolu 5 tal-Ftehim ta' Kooperazzjoni u titbiddel il-ġestjoni tar-reġim għall-importazzjonijiet tal-manjoka li ġejja mit-Tajlandja fil-Komunità, b'sistema mmexxija mid-Direttorat Ġenerali għat-Tassazzjoni u l-Unjoni Doganali li skond din min jasal l-ewwel, jinqeda l-ewwel. Is-sistema l-ġdida sejra tissimplifika bil-kbir il-ġestjoni u tnaqqas l-ispejjeż tar-reġim ta' l-importazzjoni.Dawn in-negozjati ġew konklużi b'suċċess u l-emendi meħtieġa għall-Ftehim ta' Kooperazzjoni għandhom jiġu adottati mill-Kunsill.Proposta għalDEĊIŻJONI TAL-KUNSILLdwar il-konklużjoni tal-Protokoll li jemenda l-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjokaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133(3), flimkien ma' l-Artikolu 300(2), l-ewwel subparagrafu, l-ewwel sentenza tiegħu,Wara li kkunsidra l-proposta tal-Kummissjoni[1],Billi:(1) Fl-10 ta' April 2006, il-Kunsill awtorizza lill-Kummissjoni biex tiftaħ in-negozjati bil-għan li tkun garantita il-kompatibilità bejn il-Ftehim ta' Kooperzzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka, minn hawn 'il quddiem "Ftehim ta' Kooperazzjoni", u r-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju[2].(2) Dawn in-negozjati għandhom l-għan li jemendaw l-Artikolu 5 tal-Ftehim ta' Kooperazzjoni sabiex jallinjawh fuq id-dispożizzjonijiet ta' l-Artikoli 308a sa 308c tar-Regolament (KEE) Nru 2454/93 (ġestjoni tal-kwoti tariffarji maħsuba biex jintużaw fl-ordni kronoloġiku tad-dati tad-dikjarazzjonijiet doganali) u ta' l-Artikoli 55 sa 65 ta' l-imsemmi Regolament (dispożizzjonijiet speċifiċi relatati maċ-ċertifikati ta' l-oriġini għal ċerti prodotti agrikoli suġġetti għall-arranġamenti speċjali ta' l-importazzjoni).(3) Il-Kummissjoni mexxiet in-negozjati fl-ambitu tal-mandat ta' negozjar maħruġ mill-Kunsill.(4) Il-Kummissjoni laħqet Ftehim f'forma ta' Minuti Miftiehma mar-Renju tat-Tajlandja, li għandha interess bħala fornitur tal-prodotti tal-kodiċi NM 0714 10 10, 0714 10 91 u 0714 10 99.(5) Dak il-Ftehim għandu jkun approvat.IDDEĊIEDA KIF ĠEJ:Artikolu 11. Il-Protokoll li jemenda il-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar l-emendar ta' l-Artikolu 5 tal-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-kummerċjalizzazzjoni u l-kummerċ tal-manjoka huwa approvat f'isem il-Komunità.2. It-test tal-Protokoll huwa anness ma' din id-Deċiżjoni.Artikolu 2Il-President tal-Kunsill huwa b'dan awtorizzat li jinnomina il-persuna li għandha s-setgħa li tiffirma l-Ftehim imsemmi fl-Artikolu 1 sabiex jorbot lil-Komunità.Artikolu 3Sakemm hu neċessarju għall-finijiet ta' l-applikazzjoni sħiħa ta' dan il-Ftehim mill-1 ta' Jannar 2008, il-Kummissjoni għandha tadotta r-regoli dettaljati għall-implimentazzjoni tal-ftehim skond il-proċedura prevista fl-Artikolu 4(2) ta' din id-Deċiżjoni.Artikolu 41. Il-Kummissjoni għandha tiġi assistita mill-Kumitat ta' Ġestjoni taċ-ċereali stabbilit mill-Artikolu 25 tar-Regolament (KE) Nru 1784/2003.2. Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.Il-perjodu msemmi mill-Artikolu 4(3) tad-Deċiżjoni 1999/468/KE għandu jkun ta' xahar.Artikolu 5Din id-Deċiżjoni għandha tkun ippubblikata fil- Ġurnal Uffiċjali ta' l-Unjoni Ewropea.Magħmul fi Brussell, …Għall-KunsillIl-PresidentPROTOKOLLli jemenda l-Ftehim ta' Kooperazzjoni bejn ir-Renju tat-Tajlandja u l-Komunità Ekonomika Ewropea dwar il-produzzjoni, il-kummerċjalizzazzjoni u l-kummerċ tal-manjokaIL-KUNSILL TA' L-UNJONI EWROPEA,minn naħa waħda,IL-GVERN TAR-RENJU TAT-TAJLANDJAmin-naħa l-oħra,MEXXEW, fuq talba tal-Komunità Ewropea, negozjati bil-għan li jiġi emendat l-Artikolu 5 tal-Ftehim tal-Kooperazzjoni dwar il-produzzjoni, il-kummerċjalizzazzjoni u l-kummerċ tal-manjoka, minn hawn 'il quddiem imsejjaħ il-Ftehim ta' Kooperazzjoni, sabiex ikun allinjat mad-dispożizzjonijiet ta' l-Artikoli 55 sa 65 u 308a sa 308c tar-Regolament tal-Kummissjoni (KEE) Nru 2454/93,AFFERMAW ir-rieda tagħhom li jżommu fis-seħħ il-Ftehim ta' Kooperazzjoni,IDDEĊIDEW li jemendaw il-Ftehim ta' Kooperazzjoni fir-rigward tad-dispożizzjonijiet relevanti ta' l-Artikolu 5 b'dan il-Protokoll u għal dan il-għan ħatru bħala plenipotenzarji tagħhom:IL-KUNSILL TA' L-UNJONI EWROPEA,IL-GVERN TAR-RENJU TAT-TAJLANDJALI, wara li skambjaw il-Pjeni Poteri tagħhom, instabu li kienu sewwa u fil-forma tajba,FTIEHMU KIF ĠEJ:Artikolu 1L-Artikolu 5 tal-Ftehim ta' Kooperazzjoni għandu jiġi sostitwit b'dan li ġej:"Il-kwota tariffarja li tikkonċerna l-kwantità mifthiema ta' esportazzjonijiet titmexxa mill-Komunità skond l-ordni kronoloġiku tad-dati ta' aċċetazzjoni tad-dikjarazzjonijiet għar-rilaxx għaċ-ċirkolazzjoni libera (skond il-prinċipju 'min jasal l-ewwel, jinqeda l-ewwel').Min-naħa tagħha, it-Tajlandja tintrabat li tadotta d-dispożizzjonijiet kollha neċessarji biex toħroġ iċ-ċertifikati ta' l-oriġini li għandhom jintużaw għall-importazzjonijiet tal-manjoka fil-Komunità.Jekk ikun il-każ, l-awtoritajiet kompetenti taż-żewġ Partijiet għandhom jiskambjaw l-informazzjoni neċessarja għall-monitoraġġ ta' l-implimentazzjoni tal-Ftehim u biex din tkun iffaċilitata."Artikolu 2Dan il-Protokoll għandu jifforma parti integranti mill-Ftehim ta' Kooperazzjoni.Artikolu 3Dan il-Protokoll għandu jkun approvat mill-Komunità Ewropea u mir-Renju tat-Tajlandja b'mod konformi mal-proċeduri tagħhom.Artikolu 4Dan il-Protokoll għandu jidħol fis-seħħ fl-1 ta' Jannar 2008.Artikolu 5Dan il-Protokoll qiegħed isir f'żewġ kopji f'kull waħda mil-lingwi uffiċjali tal-Partijiet Kontraenti, b'kull wieħed minn dawn it-testi ikun ugwalment awtentiku.Magħmul fi Brussell, fiGħall-Komunità Ewropea Għar-Renju tat-Tajlandja |[1] ĠU C …, …, p. ….[2] ĠU L 302, 19.10.1992, p. 1.